[{"text_idx": "#000003", "text": "Paratoi ar gyfer y Brifysgol"}, {"text_idx": "#000009", "text": "Adroddiad Blynyddol a Datganiadau Ariannol"}, {"text_idx": "#000010", "text": "Datganiad ar Gaethwasiaeth a Masnachu Pobl"}, {"text_idx": "#000012", "text": "Mae wedi bod yn fis gwych i fyfyrwyr Bangor a fu\u2019n cymryd rhan mewn cystadlaethau a digwyddiadau menter:"}, {"text_idx": "#000013", "text": "Cynhaliwyd yr Her Brentisiaid Genedlaethol (NAC) ar 21 a 22 Mawrth 2015. Roedd ti\u0302m Bangor, \u2018Ignite\u2019 y cynnwys Daniel Taylor, Rhiannon Willmot, Shubhankar Gupta a Faris Alhussaini. NAC yw\u2019r gystadleuaeth breswyl fwyaf yn y DU ar gyfer myfyrwyr creadigol ac uchelgeisiol. Mewn timau o bedwar, cymerodd myfyrwyr o bob cefndir ran mewn rhaglen oedd yn cynnwys sialensiau ymarferol a fu\u2019n gymorth iddynt adnabod eu cryfderau unigol ac i\u2019w paratoi ar gyfer y dyfodol. Cafodd y cyfranogwyr gyfle i rwydweithio a\u0302 chyflogwyr o fri a phobl o gyffelyb fryd, gyda\u2019r posibilrwydd o gael interniaethau rhyngwladol a\u0302 tha\u0302l ar sail eu perfformiad."}, {"text_idx": "#000014", "text": "Dyma'r rhai a fu'n cystadlu yng nghystadleuaeth Flux, o'r chwith i'r dde Rhi Willmot, Dan Taylor, Michael Chapman a Kate Isherwoond, yn y cefn mae Ron Laing aelod o staff a fu'n eu cefnogi ac aelod o'r ti\u0302m; Shingai Manhambara.Yn dynn wrth sodlau\u2019r NAC, daeth cystadleuaeth FLUX 2015, a gynhaliwyd ar 23 a 24 Mawrth. Bu ti\u0302m o Fangor, sef Dan Taylor, Kate Isherwood, Rhi Willmot, Shingi Manhambara a Michael Chapman, y cystadlu yn erbyn timau o bob cwr o\u2019r DU mewn cystadleuaeth a gynhaliwyd ym Mhrifysgol Caerhirfryn. Aeth Dr Caroline Bowman a Rob Laing gyda\u2019r ti\u0302m. Cymerodd nifer o\u2019r prif recriwtwyr ran, yn cynnwys Santander ac IBM, gan roi cyfle i\u2019r myfyrwyr greu argraff dda a dysgu medrau hollbwysig ar gyfer cyflogadwyedd. Cafodd y timau dasg i weithio arni yn ystod y ddau ddiwrnod, a chawsant feirniadaeth gan banel o arbenigwyr diwydiannol ar eu stondin ar yr ail ddiwrnod. Roedd y dasg yn gofyn am i\u2019r myfyrwyr ddatrys problem mewn bywyd real mewn modd creadigol; yn achos ti\u0302m Bangor, roedd yn ymwneud a\u0302 strap arddwrn a oedd wedi\u2019i gynllunio i fonitro lefelau siwgr mewn plant a\u0302 chlefyd siwgr."}, {"text_idx": "#000017", "text": "Carley yn derbyn ei gwobr gan yr Athro John G Hughes, Is-Ganghellor y Brifysgol.Ddydd Gwener 13 Mawrth, yn seremoni Gwobrwyo Entrepreneuraidd Santander, bu pum myfyriwr o Fangor yn cyflwyno syniadau i banel o feirniaid, yn cynnwys yr Is-Ganghellor, yr Athro John Hughes. Carley Williams, sy\u2019n astudio Dylunio Cynnyrch, oedd y myfyriwr israddedig buddugol, gyda\u2019i syniad ar gyfer peg bwydo meddygol, a Hernan Diazgranados, o Astudiaethau Creadigol a\u2019r Cyfryngau, enillodd yn yr adran o\u0302l-raddedigion, gyda syniad o raglennig ffrydio cerddoriaeth ar gyfer carioci. Enillodd y naill a\u2019r llall \u00a3200 yn rownd Bangor o\u2019r gystadleuaeth hon, ac maent wedi cyflwyno eu syniadau i gam nesaf y gystadleuaeth, ar gyfer rownd derfynol y DU, lle mae\u2019r wobr hyd at \u00a320,000."}, {"text_idx": "#000018", "text": "Mae myfyrwyr yn ennill pwyntiau xp Gwobr Cyflogadwyedd Bangor am gymryd rhan yn y cyfan o\u2019r gweithgareddau hyn."}, {"text_idx": "#000020", "text": "Dyddiad cyhoeddi: 30 Mawrth 2015"}]